Πρόταση ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση της απόφασης 96/411/ΕΚ σχετικά με τη βελτίωση των κοινοτικών γεωργικών στατιστικών

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Η απόφαση 96/411/ΕΚ του Συμβουλίου για τη βελτίωση των κοινοτικών γεωργικών στατιστικών [1] έθεσε στη διάθεση των υπηρεσιών της Επιτροπής ένα ευέλικτο εργαλείο, το οποίο επιτρέπει την προσαρμογή των στατιστικών εφαρμογών στην εξέλιξη των πληροφοριακών αναγκών.

[1] ΕΕ L 162 της 1.7.1996, σ. 14.

Η απόφαση 2298/2000/ΕΚ [2] του Ευρωπαϊκού Κοινοβουλίου και του Συμβουλίου παρέτεινε έως το 2002 τη χρήση του εργαλείου που θεσπίστηκε με την απόφαση 96/411/ΕΚ.

[2] ΕΕ L 263 της 18.10.2000, σ. 1.

Το εργαλείο αυτό, και ιδίως η παράταση της χρήσης του, επέτρεψε τη διευκόλυνση της διαδικασίας προσαρμογής του συστήματος των κοινοτικών γεωργικών στατιστικών στην εξέλιξη των αναγκών της κοινής γεωργικής πολιτικής (ΚΓΠ) σε στατιστικά πληροφοριακά στοιχεία.

Το εν λόγω εργαλείο έχει ήδη τεθεί σε εφαρμογή, ενώ θεσπίστηκαν σχέδια τεχνικών δράσεων για τα έτη 1996, 1997, 1998, 1999, 2001 και 2002.

Ωστόσο, η διαδικασία αυτή δεν έχει ολοκληρωθεί ακόμη. Αντίθετα, μελετάται η παράταση της χρήσης του εν λόγω εργαλείου και κατά τα επόμενα έτη, ιδίως προκειμένου να ληφθούν υπόψη, αφενός, οι προβλεπόμενες εξελίξεις της κοινής γεωργικής πολιτικής και, αφετέρου, η διεύρυνση της ΕΕ, που θα αυξήσει σημαντικά τον αριθμό των κρατών μελών τα οποία θα έχουν, ενδεχομένως, σημαντική ανάγκη προσαρμογής των γεωργικών στατιστικών τους.

Η Επιτροπή θεωρεί σκόπιμη την παράταση της χρήσης του εργαλείου που θεσπίστηκε με την απόφαση 96/411/ΕΚ έως το 2007, προκειμένου να υποστηριχθεί το κοινοτικό στατιστικό πρόγραμμα της περιόδου 2003-2007, και την τροποποίηση του άρθρου 6, παράγραφος 4, η οποία καθίσταται απαραίτητη κατ' εφαρμογήν της διοργανικής συμφωνίας της 6ης Μαΐου 1999 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη βελτίωση της διαδικασίας του προϋπολογισμού (παράγραφος 33).

2002/0044 (COD)

Πρόταση ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση της απόφασης 96/411/ΕΚ σχετικά με τη βελτίωση των κοινοτικών γεωργικών στατιστικών

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 285, παράγραφος 1,

την πρόταση της Επιτροπής [3],

[3] ΕΕ ... της ..., σ. ...

Αποφασίζοντας σύμφωνα με τη διαδικασία που προβλέπεται στο άρθρο 251 της Συνθήκης [4],

[4] Γνωμοδότηση του Ευρωπαϊκού Κοινοβουλίου της ....

Εκτιμώντας τα εξής:

(1) Η απόφαση 96/411/ΕΚ του Συμβουλίου της 25ης Ιουνίου 1996 για τη βελτίωση των κοινοτικών γεωργικών στατιστικών [5] αποσκοπεί στη βελτίωση του τρόπου με τον οποίο οι στατιστικές αυτές ανταποκρίνονται στις ανάγκες πληροφόρησης που απορρέουν από την κοινή γεωργική πολιτική.

[5] ΕΕ L 162 της 1.7.1996, σ. 14. Η απόφαση αυτή τροποποιήθηκε την τελευταία φορά από την απόφαση αριθ. 2298/2000/ΕΚ του Ευρωπαϊκού Κοινοβουλίου και του Συμβουλίου (ΕΕ L 263 της 28.10.2000, σ. 1).

(2) Η έκθεση της Επιτροπής προς το Ευρωπαϊκό Κοινοβούλιο και το Συμβούλιο για την πρόοδο της εφαρμογής της απόφασης 96/411/ΕΚ [6] παρουσιάζει ένα θετικό απολογισμό της εφαρμογής της εν λόγω απόφασης.

[6] COM (2001) ......

(3) Η διαδικασία προσαρμογής των εθνικών στατιστικών συστημάτων στις ανάγκες που απορρέουν από τη μεταρρύθμιση της κοινής γεωργικής πολιτικής δεν έχει ολοκληρωθεί ακόμη.

(4) Τόσο η εσωτερική εξέλιξη της κοινής γεωργικής πολιτικής όσο και το εξωτερικό πλαίσιο της διεύρυνσης με τις χώρες της Ανατολικής Ευρώπης και η έναρξη του νέου κύκλου πολυμερών εμπορικών διαπραγματεύσεων συνηγορούν υπέρ της βελτίωσης του προσδιορισμού των στατιστικών αναγκών και, ενδεχομένως, της συνακόλουθης ολοκλήρωσης του ισχύοντος κανονιστικού πλαισίου, το οποίο οριοθετεί το πεδίο των στατιστικών πληροφοριών για την κοινή γεωργική πολιτική, τις οποίες τα κράτη μέλη πρέπει να παρέχουν στην Επιτροπή.

(5) Η απόφαση αριθ. .../.../ΕΚ του Ευρωπαϊκού Κοινοβουλίου και του Συμβουλίου της ... [σχετικά με το κοινοτικό στατιστικό πρόγραμμα 2003-2007] [7] συνιστά τη συνέχιση των δράσεων που αποσκοπούν στη βελτίωση των υφιστάμενων γεωργικών στατιστικών και στον προγραμματισμό των μελλοντικών εξελίξεων, προκειμένου να καταστεί δυνατή η ανταπόκριση στις ανάγκες της κοινής γεωργικής πολιτικής.

[7] ΕΕ ... της ..., σ. ...

(6) Το εργαλείο που θεσπίστηκε με την απόφαση 96/411/ΕΚ επέτρεψε τη διευκόλυνση της διαδικασίας προσαρμογής του συστήματος των κοινοτικών γεωργικών στατιστικών στην εξέλιξη των αναγκών της κοινής γεωργικής πολιτικής σε στατιστικά πληροφοριακά στοιχεία. Ωστόσο, η διαδικασία αυτή δεν έχει ακόμη ολοκληρωθεί. Κατά συνέπεια, πρέπει να τροποποιηθεί η απόφαση 96/411/ΕΚ, ώστε να καταστεί δυνατή η παράταση αυτής της διαδικασίας.

ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 96/411/ΕΚ τροποποιείται ως εξής:

1) Στο άρθρο 3, οι λέξεις «την περίοδο 2000-2002» αντικαθίστανται από τις λέξεις «την περίοδο 2003-2007».

2) Στο άρθρο 6, η παράγραφος 4 αντικαθίσταται από το ακόλουθο κείμενο:

"4. Το χρηματοδοτικό πλαίσιο για την εκτέλεση του παρόντος προγράμματος για την περίοδο 2003-2007 καθορίζεται σε 5 εκατομμύρια ευρώ.

Οι ετήσιες πιστώσεις εγκρίνονται από τη αρμόδια για τον προϋπολογισμό αρχή εντός του ορίου των δημοσιονομικών προοπτικών."

3) Στο άρθρο 11, ο αριθμός «2002» αντικαθίσταται από τον αριθμό «2007».

4) Στο άρθρο 11, η φράση "αφού διαβουλευθεί με τη μόνιμη επιτροπή γεωργικών στατιστικών" διαγράφεται.

Άρθρο 2

Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες,

Για το Ευρωπαϊκό Κοινοβούλιο Για το Συμβούλιο

Η Πρόεδρος Ο Πρόεδρος

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

>ΘΕΣΗ ΠIΝΑΚΑ>

1. ΚΟΝΔΥΛΙΟ(Α) ΤΟΥ ΠΡΟΫΠΟΛΟΓΙΣΜΟΥ + ΤΙΤΛΟΣ(ΟΙ)

B2-513 : Αναδιάρθρωση των συστημάτων γεωργικών ερευνών

2. ΣΥΝΟΛΙΚΑ ΑΡΙΘΜΗΤΙΚΑ ΣΤΟΙΧΕΙΑ

2.1 Συνολικός προϋπολογισμός της δράσης (μέρος Β): εκατομμύρια ευρώ σε πιστώσεις ανάληψης υποχρεώσεων (ΠΑΥ)

5.000.000 ευρώ

2.2 Περίοδος εφαρμογής:

2003-2007

2.3 Συνολική πολυετής εκτίμηση των δαπανών:

α) Χρονοδιάγραμμα πιστώσεων ανάληψης υποχρεώσεων - πιστώσεων πληρωμών (δημοσιονομική παρέμβαση) (πρβλ. σημείο 6.1.1)

Εκατομμύρια ευρώ (με ακρίβεια 3ου δεκαδικού ψηφίου)

>ΘΕΣΗ ΠIΝΑΚΑ>

β) Τεχνική και διοικητική συνδρομή (ΤΔΣ) και δαπάνες στήριξης (ΔΣ) (πρβλ. σημείο 6.1.2)

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

γ) Γενική δημοσιονομική επίπτωση των ανθρώπινων πόρων και των άλλων δαπανών λειτουργίας (πρβλ. σημεία 7.2 και 7.3)

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

2.4 Συμβατότητα με το δημοσιονομικό προγραμματισμό και τις δημοσιονομικές προοπτικές

|X| Πρόταση συμβατή με τον υπάρχοντα δημοσιονομικό προγραμματισμό.

| | Η πρόταση αυτή απαιτεί επαναπρογραμματισμό του σχετικού κεφαλαίου των δημοσιονομικών προοπτικών,

| | περιλαμβανομένης, ενδεχομένως, της προσφυγής στις διατάξεις της διοργανικής συμφωνίας.

2.5 Δημοσιονομικές επιπτώσεις επί των εσόδων [8]

[8] Για περισσότερες διευκρινίσεις, βλέπε το χωριστό επεξηγηματικό σημείωμα.

|X| Καμία δημοσιονομική επίπτωση (αφορά τεχνικά ζητήματα σχετικά με την εφαρμογή ενός μέτρου).

3. ΔΗΜΟΣΙΟΝΟΜΙΚΑ ΧΑΡΑΚΤΗΡΙΣΤΙΚΑ

>ΘΕΣΗ ΠIΝΑΚΑ>

4. ΝΟΜΙΚΗ ΒΑΣΗ

Άρθρο 285 της Συνθήκης

5. ΠΕΡΙΓΡΑΦΗ ΚΑΙ ΑΙΤΙΟΛΟΓΗΣΗ

5.1 Ανάγκη κοινοτικής παρέμβασης [9]

[9] Για περισσότερες πληροφορίες, βλέπε το χωριστό επεξηγηματικό σημείωμα.

5.1.1 Επιδιωκόμενοι στόχοι

Σκοπός της απόφασης 96/411/ΕΚ του Συμβουλίου, όπως τροποποιήθηκε την τελευταία φορά από την απόφαση 2298/2000/ΕΚ του Ευρωπαϊκού Κοινοβουλίου και του Συμβουλίου, είναι να δημιουργηθούν οι προϋποθέσεις ώστε οι κοινοτικές γεωργικές στατιστικές να ανταποκρίνονται καλύτερα στις πληροφοριακές ανάγκες που απορρέουν από τη μεταρρύθμιση της κοινής γεωργικής πολιτικής. Για την επίτευξη του σκοπού αυτού, τα κράτη μέλη λαμβάνουν όλα τα αναγκαία μέτρα για την προσαρμογή των εθνικών συστημάτων γεωργικών στατιστικών τους, λαμβάνοντας υπόψη τους στόχους, τα κριτήρια και τις προτεραιότητες που αναφέρονται στην απόφαση.

Η Κοινότητα συμμετέχει οικονομικά στις δαπάνες στις οποίες υποβάλλονται τα κράτη μέλη για την προσαρμογή των εθνικών συστημάτων ή για την πραγματοποίηση των προπαρασκευαστικών εργασιών που αφορούν νέες ή αυξανόμενες ανάγκες, οι οποίες προβλέπονται στο πλαίσιο ενός τεχνικού σχεδίου δράσης. Η κοινοτική συμβολή είναι χρονικά περιορισμένη. Στόχος της είναι να διευκολύνει την πειραματική εφαρμογή ή την καθιέρωση μεθόδων και συστημάτων συλλογής που ανταποκρίνονται στις ανάγκες στατιστικής πληροφόρησης οι οποίες ορίζονται στα ετήσια σχέδια δράσης.

5.1.2 Διατάξεις σχετικές με την εκ των προτέρων αξιολόγηση

Η παρούσα πρόταση απόφασης του Ευρωπαϊκού Κοινοβουλίου και του Συμβουλίου αποσκοπεί στην παράταση της δράσης η οποία αποφασίστηκε το 1996 για επιπλέον περίοδο πέντε ετών. Συνοδεύεται από έκθεση προς το Ευρωπαϊκό Κοινοβούλιο και το Συμβούλιο στην οποία γίνεται εξαντλητικός απολογισμός των δράσεων που υλοποιήθηκαν κατά την περίοδο 1996/2001, των αποτελεσμάτων που επιτεύχθηκαν, καθώς και των προβλημάτων και των προκλήσεων τις οποίες θα αντιμετωπίσει το κοινοτικό σύστημα γεωργικών στατιστικών κατά τα επόμενα έτη. Από την έκθεση προκύπτει ότι ο απολογισμός είναι γενικά θετικός, είτε όσον αφορά τη βελτίωση των στατιστικών συστημάτων είτε την έγκαιρη λήψη των σχετικών πληροφοριών, αλλά ότι πρέπει να συνεχιστεί η προσπάθεια αυτή για πέντε επιπλέον έτη, ενόψει των εξελίξεων που παρουσιάζει η κοινή γεωργική πολιτική. Εξάλλου, δεδομένου ότι το 2000 έγινε σειρά τροποποιήσεων στη βασική απόφαση βάσει της πείρας που αποκτήθηκε και για να αυξηθεί η αποτελεσματικότητα του μέτρου, προτείνεται η παράταση των ισχυουσών διατάξεων χωρίς πρόσθετες αλλαγές.

5.1.3 Διατάξεις σχετικές με την εκ των υστέρων αξιολόγηση

Η Επιτροπή παρουσίασε ήδη, το 1999, έναν πρώτο απολογισμό της εφαρμογής της απόφασης 96/411/ΕΚ του Συμβουλίου, συνοδευόμενο από προτάσεις για την προσαρμογή του ισχύοντος μηχανισμού, προτάσεις που αποβλέπουν, ειδικότερα, στην καλύτερη χρήση των πόρων και στον καλύτερο προγραμματισμό και αξιολόγηση των εργασιών [COM(99) 338 τελικό και COM(99) 332 τελικό]. Οι εν λόγω νέες διατάξεις τέθηκαν σε ισχύ το 2001 (λόγω καθυστερήσεων που σημειώθηκαν στη διαδικασία συναπόφασης). Στην παρούσα φάση, οι διατάξεις αυτές φαίνεται ότι ανταποκρίνονται απόλυτα στους επιδιωκόμενους στόχους. Κατά συνέπεια, δεν υπάρχει λόγος να τροποποιηθούν εκ νέου για την περίοδο 2003-2007.

5.2 Προβλεπόμενες δράσεις και λεπτομερείς όροι της δημοσιονομικής παρέμβασης

Στο πλαίσιο των προτεραιοτήτων που καθορίζονται στη βασική απόφαση και σύμφωνα με τα κριτήρια που αναφέρονται σ' αυτήν, η Επιτροπή καθορίζει κάθε χρόνο τους τομείς στους οποίους πρέπει να επικεντρωθούν οι δράσεις που πρόκειται να υλοποιηθούν το επόμενο έτος από τα κράτη μέλη για τη βελτίωση των στατιστικών συστημάτων. Τα κράτη μέλη συμμετέχουν στα εν λόγω σχέδια δράσης σε εθελοντική βάση και διαβιβάζουν στην Επιτροπή τα σχέδια δράσης τους σε καθένα από τους εν λόγω τομείς. Μετά από επιλογή των αιτήσεων των κρατών μελών, επιλογή η οποία γίνεται κυρίως με κριτήριο την καταλληλότητα και το συμφέρον που παρουσιάζουν τα υποβαλλόμενα σχέδια για την Κοινότητα, και λαμβάνοντας υπόψη τους διαθέσιμους δημοσιονομικούς πόρους, η Επιτροπή καταρτίζει ένα σχέδιο δράσης για το εν λόγω έτος και καθορίζει το επίπεδο της κοινοτικής συμμετοχής στο κόστος κάθε δράσης. Οι στόχοι που πρέπει να επιτευχθούν κάθε έτος μέσω των δράσεων που τυγχάνουν κοινοτικής συνδρομής προσδιορίζονται σε παράρτημα, το οποίο συνοδεύει την απόφαση της Επιτροπής με την οποία εγκρίνονται τα ετήσια σχέδια δράσης. Η κοινοτική συνεισφορά καταβάλλεται σε δύο δόσεις: 30% ως προκαταβολή, μετά την κοινοποίηση και την έγκριση του σχεδίου εργασίας για την αντίστοιχη δράση. το υπόλοιπο 70% καταβάλλεται μετά από υποβολή και έγκριση από την Επιτροπή, κατόπιν σχετικής γνωμοδοτήσεως της Μόνιμης Επιτροπής Γεωργικών Στατιστικών, μιας έκθεσης εκτέλεσης για κάθε υλοποιούμενο σχέδιο.

- πληθυσμός-στόχος: εθνικές στατιστικές υπηρεσίες, κοινοτικό στατιστικό σύστημα, κοινοτικά όργανα, χρήστες των γεωργικών στατιστικών.

- ειδικοί στόχοι που καθορίστηκαν για την περίοδο προγραμματισμού: ολοκλήρωση των εν εξελίξει προσαρμογών, κάλυψη των νέων στατιστικών αναγκών που απορρέουν από τις εν εξελίξει μεταρρυθμίσεις στην κοινή γεωργική πολιτική (ενσωμάτωση των περιβαλλοντικών ανησυχιών στην ΚΓΠ, συνεκτίμηση του πολυλειτουργικού ρόλου της γεωργίας, κ.λπ.) και πραγματοποίηση των προσαρμογών τις οποίες καθιστά απαραίτητες η τεχνολογική ανάπτυξη νέων εργαλείων για τη συλλογή των δεδομένων.

- συγκεκριμένα μέτρα που πρέπει να ληφθούν για την εφαρμογή της δράσης: προσαρμογή των προτεραιοτήτων σε συνάρτηση με την εξέλιξη της ΚΓΠ και των τεχνικών συλλογής πληροφοριακών στοιχείων. κατάρτιση ετήσιων σχεδίων δράσης που να αντικατοπτρίζουν αυτές τις αλλαγές προτεραιοτήτων.

- άμεσα επιτεύγματα κάθε δράσης: βελτίωση της ποιότητας και της έγκαιρης λήψης των διαθέσιμων στατιστικών πληροφοριών, κάλυψη νέων τομέων ενδιαφέροντος, βελτιστοποίηση των διαθέσιμων πόρων τόσο σε εθνικό όσο και σε κοινοτικό επίπεδο.

- αποτελέσματα που αναμένονται από την επίτευξη του γενικού στόχου: εδραίωση και ενίσχυση του κοινοτικού στατιστικού συστήματος. βελτίωση των πληροφοριακών στοιχείων που απαιτούνται για τη χάραξη, τη διαχείριση και την αξιολόγηση της κοινής γεωργικής πολιτικής. διευκόλυνση της δημιουργίας ενός ευρωπαϊκού στατιστικού χώρου και, κατά συνέπεια, της μεγαλύτερης κοινοτικής ολοκλήρωσης των εθνικών στατιστικών συστημάτων.

- λεπτομερείς όροι υλοποίησης της δημοσιονομικής παρέμβασης: η κοινοτική συνεισφορά έχει ένα ανώτατο όριο για κάθε κράτος μέλος και για κάθε δράση. Τα κράτη μέλη αναλαμβάνουν να καλύψουν το υπόλοιπο τμήμα του κόστους των δράσεων. Το ποσοστό συμμετοχής ποικίλλει από δράση σε δράση και από κράτος μέλος σε κράτος μέλος: γενικά, το ποσοστό συμμετοχής καθορίζεται βάσει αντικειμενικών κριτηρίων (εμβαδόν, παραγωγή, γεωργική απασχόληση κ.λπ.). Ωστόσο, η κοινοτική συμμετοχή καθορίζεται συχνά σε κατ' αποκοπήν βάση. Αποφασίζεται από την Επιτροπή μετά από γνωμοδότηση της Μόνιμης Επιτροπής Γεωργικών Στατιστικών.

5.3 Μέθοδος εφαρμογής

Απευθείας διαχείριση από την Επιτροπή, αποκλειστικά μέσω καταστατικού προσωπικού. Ζητείται η γνώμη των κρατών μελών τόσο κατά την έκδοση των σχεδίων δράσης όσο και κατά την έγκριση των εκθέσεων εκτέλεσης. Εξάλλου, τα κράτη μέλη ενημερώνονται για τις εν εξελίξει εργασίες και για την πρόοδο που επιτελείται στους διάφορους τομείς στα πλαίσια περιοδικών συνεδριάσεων των ομάδων εργασίας που συγκαλούνται από τη Eurostat σε τακτική βάση στο Λουξεμβούργο.

6. ΔΗΜΟΣΙΟΝΟΜΙΚΗ ΕΠΙΠΤΩΣΗ

6.1 Συνολική δημοσιονομική επίπτωση στο μέρος Β (για ολόκληρη την περίοδο προγραμματισμού)

6.1.1 Δημοσιονομική παρέμβαση

Πιστώσεις ανάληψης δαπανών σε εκατομμύρια ευρώ (με ακρίβεια 3ου δεκαδικού ψηφίου)

>ΘΕΣΗ ΠIΝΑΚΑ>

6.2 Υπολογισμός του κόστους ανά προβλεπόμενο μέτρο στο μέρος Β (για ολόκληρη την περίοδο προγραμματισμού) [10]

[10] Για περισσότερες πληροφορίες, βλέπε το χωριστό επεξηγηματικό σημείωμα.

Πιστώσεις ανάληψης υποχρεώσεων σε εκατομμύρια ευρώ (με ακρίβεια 3ου δεκαδικού ψηφίου)

>ΘΕΣΗ ΠIΝΑΚΑ>

(Εάν χρειάζεται, να εξηγηθεί ο τρόπος υπολογισμού)

7. ΕΠΙΠΤΩΣΗ ΣΤΟ ΠΡΟΣΩΠΙΚΟ ΚΑΙ ΣΤΙΣ ΔΑΠΑΝΕΣ ΛΕΙΤΟΥΡΓΙΑΣ

7.1 Επίπτωση στους ανθρώπινους πόρους

>ΘΕΣΗ ΠIΝΑΚΑ>

8. ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗ

8.1 Σύστημα παρακολούθησης

Η Επιτροπή καταρτίζει κάθε χρόνο ένα τεχνικό σχέδιο δράσης μετά από διαβούλευση με τη Μόνιμη Επιτροπή Γεωργικών Στατιστικών (ΜΕΓΣ). Το ετήσιο σχέδιο εφαρμόζεται από τις εθνικές στατιστικές υπηρεσίες, οι οποίες οφείλουν να υποβάλλουν στην Επιτροπή έκθεση σχετικά με την εκτέλεση των προβλεπόμενων δράσεων, καθώς και τις στατιστικές που προκύπτουν από αυτές.

8.2 Λεπτομέρειες και περιοδικότητα της προβλεπόμενης αξιολόγησης

Η παρακολούθηση των ειδικών σχεδίων γίνεται περιοδικά στα πλαίσια των ομάδων εργασίας της Eurostat, με τη συμμετοχή των κρατών μελών.

Όσον αφορά τη δράση στο σύνολό της, προβλέπεται ότι η Επιτροπή θα υποβάλει, πριν από την 1η Νοεμβρίου 2007, έκθεση σχετικά με την εφαρμογή της δράσης, συνοδευόμενη, εφόσον συντρέχει περίπτωση, από προτάσεις για την παράτασή της.

9. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Η κοινοτική συνεισφορά χορηγείται στα κράτη μέλη σε δύο δόσεις, εκ των οποίων ένα μέρος μετά την έγκριση από την Επιτροπή του προγράμματος εργασίας για κάθε σχέδιο. Το υπόλοιπο καταβάλλεται μετά την έγκριση της έκθεσης εκτέλεσης για τις δράσεις που υλοποιήθηκαν. Η Επιτροπή, σε συνεργασία με τις αρμόδιες αρχές των κρατών μελών, πραγματοποιεί επιτόπου όλους τους ελέγχους που κρίνει απαραίτητους.